text: Skuldfrágonga / Treytir fyri nýtslu
text: #000004
text: Føroyar – eitt ævintýrligt goymistað
text: #000006
text: Til nýggja býráðið: Havnin skal vera eitt bankandi hjarta
text: #000007
text: Skulu vit ikki byrja at hugsa um Havnina sum ein BÝ – og ikki bara sum eina viðkaða bygd? Tvs. taka Havnina í álvara sum ein bý við øllum tí, sum tað inniber – t.d. miðsavningar av meira fólki (og ferðslu) – stutt sagt LÍV! Ístaðin fyri at spjaða bara sethús við stórum grundstykkjum yvir veldug øki uttan aðrar funktiónir enn bara at vera øki, har fólk búgva.
text: #000009
text: Eftir mínum tykki, má nýbyggjarí úti kring Havnina í nýbygdum økjum byggjast nógv meira býarkent – tvs. fleirhæddaðir og tættari bygningar við fjølbroyttum funktiónum við samanhangandi gøtum á kross og tvørs, so bygningarnir lívga fyri hvørjum øðrum og fyri lívinum á gøtunum (- og ikki bara blindgøtur, sum liggja púra deyðar!).
text: #000010
text: Men hví ikki eisini gera íløgur í verandi miðbýi, so vit fáa ein veruligan BÝ við einum livandi, bankandi hjarta, sum pumpar lív út í restina av landinum og skapar ringar í vatninum langt út um landoddarnar?
text: #000011
text: Eg dugi at síggja óendaligar ótroyttar møguleikar í miðbýarøkinum í Havnini – eitt øki, sum kundi verið brúkt øðrvísi og nógv betri enn í dag, soleiðis at har kundi angað bæði av søgu, mentan og av altjóða býi – uttan at man oyðileggur teir kvalitetirnar, sum longu eru har.
text: #000012
text: Havnin hevur so nógvar grundarleggjandi eginleikar, sum kunnu skapa gróðrarbotn fyri einum veruligum livandi miðbýarumhvørvi. Tak nú t.d. hugnaliga havnaumhvørvið í Vágsbotni/Skálatrøð/Bacalao. Har eru gomul pakkhús, sum kunnu brúkast sum mentanarmiðdeplar – til alt møguligt, sum savnar fólk – t.d. konferansuhøli, konserthølir og dansistøð, gallaríir, teatur, internetcaféir, kreativ verkstøð, har innovatørar, vinnulívsfólk, vísindafólk, listafólk, designarar, lýsingarfólk og øll møgulig onnur kunnu arbeiða og geva hvørjum øðrum íblástur, so Havnin verður partur av nýggja vitanarsamfelagnum, ið dregur útisetar og útlendingar til landi...
text: #000014
text: Vágsbotn út ímóti Tinganesi er við at byrja at menna seg til eina fólkaríka Nyhavn: Enn betri um tað vóru enn fleiri caféir og restauratiónir úteftir. Har er fjálgt og veðurgott, og sólargangurin er ideellur.
text: #000016
text: Hugsa sær at varðveitt tey gomlu húsini í miðbýnum, sum øll (serliga útlendingar) halda eru so sjarmerandi, og so rivið nøkur av teimum ljótastu cementmonstrunum frá 50’-60’unum mitt í Havn niður og flutt nakrar av teimum funktiónunum, tey hýsa, út úr miðbýnum. Ístaðin kundu vøkur – onkustaðni fleirhæddað – hús verið bygd, sum hóskaðu nógv betur inn í gomlu Havnina, og sum hýstu blandaðum funktiónum, sum skapa lív í miðbýnym – íbúðir, skrivstovur, hotell og handlar hvørt um annað. Húsafasadurnar kundu t.d. verið meira vendar móti sólsíðuni móti vestri, so gongugøtan ikki liggur í skugga, og soleiðis at hiti og ljós verða gagnnýtt mest møguligt.
text: #000017
text: Fyritreytirnar fyri at kunna skapa vøkstur og kappingarføri snúgva seg í høvuðsheitum um evnini hjá vinnulívinum í býnum til í enn størri mun at skifta t.d. frá framleiðslu til meira fjølbroyttar og handilsligar tænastur, sum ikki bara arbeiða á heimamarknaðinum, men á altjóða pallinum.
text: #000019
text: Evnini til at fáa virðisskapandi fólk til at støðast og ikki rýma úr Føroyum er eisini av stórum týdningi fyri vøkstur og trivnað – tvs. at fáa ung fólk, barnafamiljur og kreativ, uppfinnsom fólk til at velja at búgva her. Evnini til at draga at sær vitjandi uttanífrá, sum keypa í handlum og brúka tænasturnar í býnum og leggja pengar eftir seg, eru sjálvandi eisini ein fyritreyt fyri inntøkuvøkstri.
text: #000020
text: So har eru trý atlit at taka: til vinnuna, til Havnaborgarar og til tey vitjandi. Og tað besta er, at í roynd og veru er tað soleiðis, at tekur ein mest møguligt atlit til allar tríggjar partar, so gerast allir partar vinnarar – meira enn, um atlit bara var tikið til ein ella tveir av pørtunum fram um onkran annan.
text: #000021
text: Altjóða býarskipanar- og arkitekturserfrøðingar hava eftirkannað, hvørjar fyritreytir skulu til, fyri at fáa fólk til at trívast best í einum býarumhvørvi. Spurningurin er, um Havnin lýkur hesar treytir, sum er – og um ikki, so kann tað verða ein av frágreiðingunum uppá, at Havnin er blivin so deydlig.
text: #000023
text: Tað merkir, at vit eiga at endurskoða býarskipanina, so hon tekur atlit til niðanfyristandandi fyritreytir framyvir. Tær 13 fyritreytirnar fyri trivnað millum býarborgarar eru hesar:
text: #000024
text: 2) Flestu bústaðir skulu vera innanfyri 5 minuttirs gongd frá miðsavningarstaðnum.
text: #000026
text: 3) Fjølbroytni má vera í bústøðum – t.d sethús, raðhús og íbúðir – soleiðis at bæði ung og eldri, einsamøll og familjur, fólk við lítlari inntøku og fólk við størri inntøku, hava møguleika at hava støð at búgva, sum hóskar til júst tey.
text: #000027
text: 4) Tætt við bústaðirnar skulu vera handlar og skrivstovur av hóskandi fjølbroytnum slag til at nøkta vikuliga tørvin hjá einum vanligum húsarhaldi.
text: #000028
text: 6) Ein fólkaskúli skal liggja so nær at bústøðunum, at børnini kunnu ganga til og frá skúlanum.
text: #000030
text: 7) Smá spælipláss ella onnur øki við møguleika hjá børnum at spæla skulu vera innanfyri kanska hundrað metrar frá bústaðnum.
text: #000031
text: 9) Vegir eru lutvíst smalir – kanska við røðum av plantaðum trøum framvið vegnum. Hetta fær bilarnar til at seta ferðina niður og skapar eitt umhvørvi, sum eisini er hóskandi fyri fólk til gongu og á súkklu, meðan tungur ídnaður og høvuðsferðsluæðrir so vítt gjørligt verða løgd uttan fyri miðstaðar- og bústaðarøki.
text: #000033
text: 10) Bygningar í miðsavningarstøðum ella torgum verða bygdir heilt út til gongubreytir við vegkantin, so teir skapa eitt greidliga avmarkað uttandura býarrúm
text: #000034
text: 11) Parkering og garasjuhurðar venda sjáldan út móti vegnum, men eru aftanfyri bygningar og atkomilig gjøgnum trengri gøtur ella skot.
text: #000035
text: Hetta er bara ein roynd at geva nýggja býraðnum konstruktivan íblástur til arbeiðið tey komandi árini. 🙂
text: #000038